Fakulta elektrotechniky a informatiky Technickej univerzity v Košiciach

Fakulta elektrotechiky a informatiky Technickej univerzity v Košiciach (skr. FEI TUKE) je jedna z fakúlt Technickej univerzity v Košiciach, ktorá vznikla dňa 21. júla 1969 pod názvom Elektrotechnická fakulta, ktorú tvorilo 5 katedier. V nasledujúcich rokoch sa počet katedier zvyšoval a taktiež začal vzrastať záujem o štúdium na tejto fakulte aj vďaka jej výsledkom v oblasti vzdelávacieho procesu a vedecko-výskumnej činnosti. Dekan fakulty je prof. Ing. Liberios Vokorokos, PhD.

 Katedry 
 Katedra počítačov a informatiky 
Katedra počítačov a informatiky poskytuje vzdelávanie v oblasti informatiky a informačných technológií od roku 1989. Predmetom vzdelávania na tejto katedre je široké spektrum fundamentálnych znalostí a technologických zručností predovšetkým z nasledujúcich základných oblastí:

 informatika,
 softvérové inžinierstvo,
 počítačové inžinierstvo,
 informačné systémy,
 počítačové siete.

 Katedra kybernetiky a umelej inteligencie 
Hlavné oblasti výskumu na katedre sú napríklad: umelá inteligencia, inteligentný priestor, cloudová robotika, inteligentné kybernetické systémy, Internet vecí, dátové vedy, diagnostiky dynamických systémov, metódy výpočtovej inteligencie v inteligentných agentových systémoch a v aplikáciách, inteligentné systémy pre podporu rozhodovania a znalostné technológie pre vyhľadávanie informácií vedomostí.

Katedra vznikla v roku 1964, ešte pred vznikom samotnej fakulty. V roku 1989 po rozdelení Katedry technickej kybernetiky, vznikla súčasná Katedra kybernetiky a umelej inteligencie.

 Katedra elektrotechniky a mechatroniky 
História katedry:
1953Založenie Katedry elektrotechniky na Strojníckej fakulte VŠT.
1969Katedra elektrických pohonov na Elektrotechnickej fakulte VŠT.
1997Laboratórium priemyselného inžinierstva.
1999Katedra elektrických pohonov a mechatroniky na Fakulte elektrotechniky a informatiky Technickej univerzity v Košiciach.
200350. výročie založenia katedry.
2005Katedra elektrotechniky, mechatroniky a priemyselného inžinierstva na FEI TU v Košiciach. Katedra v dnešnej podobe a s novým názvom vznikla 1. decembra 2005 z dvoch predchádzajúcich útvarov: z Katedry elektrických pohonov a mechatroniky a Laboratória priemyselného inžinierstva.
2010Zrušenie odboru Priemyselné inžinierstvo a premenovanie katedry na Katedra elektrotechniky a mechatroniky.

 Katedra technológií v elektronike 
Katedra sa ako samostatný subjekt sformovala v roku 1991, história katedry však siaha až do 70-tych rokov.

Katedra zabezpečuje výučbu vo všetkých 3 stupňoch vzdelávania a má akreditované tieto študijné programy:
 Technológie výroby v elektronike v rámci inžinierskeho štúdia
 Elektrotechnológie a materiály v rámci doktorandského štúdia

 Katedra matematiky a teoretickej informatiky  
Katedra bola založená v roku 1969. Pred rokom 1981 mala názov Katedra matematickej informatiky. Do roku 2010 niesla názov Katedra matematiky. Zabezpečuje výuku matematických predmetov pre bakalársky a inžiniersky stupeň štúdia. Okrem toho spolupracuje aj pri zabezpečení niektorých ďalších predmetov v rámci celej Technickej univerzity.

 Katedra fyziky 
Katedry fyziky bola založená v roku 1952 a je orientovaná na skúmanie magnetických vlastností materiálov prostredníctvom rádiospektroskopických a statických magnetických metód.

 Katedra elektroenergetiky 
Katedra bola založená 1. októbra 1973 ako samostatné vedecko-výskumné oddelenie fakulty. Najprv na katedre prebehla integrácia pôvodnej katedry s katedrou elektrického tepla a elektrochémie 1. septembra 1981, a taktiež zlúčenie Katedry techniky vysokých napätí s Katedrou elektroenergetiky 1. októbra 2003.

 Katedra elektroniky a multimediálnych telekomunikácií 
Katedra vznikla v septembri 1969. Katedra sa oddelila z katedry elektrotechniky fakulty strojného inžinierstva. Vznikla súčasne so vznikom fakulty elektrotechniky. Prvým vedúcim katedry bol doc. Ing. Viktor Špány, CSc. Výskum katedry sa zameriaval na modernizáciu a digitalizáciu štúdiových zariadení piatej genrácie pre Tesla Elektroakustiku. V roku 1996 sa zmenil názov katedry na Katedra elektroniky a multimediálnych telekomunikácií.

 Katedra teoretickej a priemyselnej elektrotechniky 
Katedra teoretickej a experimentálnej elektrotechniky vznikla v roku 1969. V roku 1984 dochádza k premenovaniu pracoviska na Katedru teoretickej elektrotechniky a techniky obvodov. Ďalej katedra rozširovala výučbu a svoje výskumné zameranie o oblasti elektrotechnológie a mikroelektronických obvodov, v ktorých nadviazala spoluprácu s Univerzitou vo Wuppertale.

 Referencie 

Externé odkazy
 Oficiálna stránka fakulty


Kategória:Technická univerzita v Košiciach
Kategória:Elektrotechnické fakulty na Slovensku
Kategória:Informatické fakulty na Slovensku
Kategória:Technické fakulty na Slovensku